**“Азык-түлүк товарларына рыноктук бааларды турукташтыруу максатында кошумча наркка нөл (0) пайыз ставкасы боюнча салык салынуучу товарлар жөнүндө” Кыргыз Республикасынын Министрлер Кабинетинин токтом долбооруна маалымкат-негиздеме**

**1. Долбоордун максаты жана милдеттери**

Бул токтом долбоорунун максаты Кыргыз Республикасына айыл чарба жаныбарлары үчүн тоютту импорттоодо салыктык жеңилдиктерди берүү менен айыл чарба өндүрүүчүлөрүнүн натыйжалуу иштеши үчүн жагымдуу шарттарды түзүү болуп саналат.

Менчиктин бардык формаларынын айыл чарба субъекттери үчүн ишке ашырылган жана аларды алып келүү максатынан көз карандысыз (жеке өндүрүштүк максаттар үчүн, сатуу жана лизингге берүү) КНС төлөөчү катары чарба жүргүзүүчү субъектини каттоо фактысынан көз карандысыз болгон айыл чарба субъекттерин, айыл чарба малдарга керектелүүчү тоюттарды импорттоодо кошумча нарк салыгын (КНС) төлөөдөн бошотуу долбоордун милдети болуп эсептелет.

**2. Баяндоочу бөлүк**

Токтомдун долбоорун иштеп чыгууга 2021-жылдын 15-июлунан 31-декабрына чейинки мезгилге Кыргыз Республикасынын аймагына айыл чарба жаныбарлары үчүн тоют ташып келүү үчүн КНСтин нөлдүк ставкасын белгилөө зарылдыгы негиз болду.

Бул демилге кыш учурунда каардын аз жаашы жана жаздын кеч келиши менен 2021-жылы жазгы талаа жумуштарынын айрым технологиялык процесстерин үзгүлтүккө учураткандыгы жана Кыргыз Метеорологиялык кызматынын алдын ала маалыматтары боюнча жайдын кургакчыл болушу күтүлүп жаткандыгы менен байланыштуу, бул айыл чарба өндүрүшүнө терс таасирин тийгизет. Коронавирус пандемиясынын экинчи жана үчүнчү толкундарынын коркунучу бар жана жогоруда келтирилген кесепеттер өлкөнүн азык-түлүк коопсуздугуна коркунуч келтириши мүмкүн.

Ички азык-түлүк рыногундагы терс кесепеттердин алдын алуу максатында 2021-жылдын аягына чейин айыл чарба продукцияларынын айрым түрлөрүн - тоютту (чөп, саман, аралаш тоют, кебек жана башка товарларды) импорттоодо КНСти алып салууну караган. Ошондой эле кыш мезгилинде каардын аз жаашы жана жаздын кеч келиши терс таасири ички азык-түлүк рыногун азык-түлүк продуктулары менен камсыз кылууга таасир этти, ал эми Кыргыз Республикасынын Өкмөтү форс-мажордук кырдаалдарда, Кыргыз Республикасынын Салык кодексинин 29-беренесинин 2-бөлүгүнүн 2-пунктуна ылайык, белгилүү бир мөөнөткө чечим кабыл алуу укугу үчүн бул долбоор иштелип чыккан.

Кыргыз Республикасынын Өкмөтүнүн 2021-жылдын 30-апрелиндеги No 176 токтомуна ылайык, Мамлекеттик материалдык резервдер фонду ташып келген кум шекерди жана өсүмдүк майын ташып келүүдө КНСтин нөлдүк ставкасы белгиленген, ал эми башка чарбалык субъекттер КНСтен бошотулган эмес, ошондой эле 2013-жылдан бүгүнкү күнгө чейин тармакта Республикада айыл чарба жаныбарларынын мал чарбасынын да, мал чарба продукциясын өндүрүүнүн көлөмүнүн да өсүү тенденциясы байкалууда.

Ошондой болсо да, азыркы учурда айыл чарба малдарынын саны физиологиялык нормаларга ылайык республиканын калкынын этке болгон керектөөсүн камсыз кылбай келет.

2020-жылдын жыйынтыгы менен өздүк өндүрүштүн эсебинен норма боюнча эт менен камсыздоо болгону 59,3 пайызды гана түзөт.

Ошондуктан, калктын айыл чарба жаныбарлары үчүн тоют (чөп, саман, аралаш тоют, кебек жана дан тоюттары) менен камсыз кылуу максатында, ошондой эле аларга баанын өсүшүн азайтуу маселесин чечүү үчүн КНСти жокко чыгаруу менен айыл чарба жаныбарлары үчүн тоюттун импорту боюнча зарылдыгы келип чыкты.

Айыл чарба жаныбарлары үчүн тоюттун импортуна КНСтин алынып салынышы республикалык бюджетке салыктык түшүүлөрдүн кыскарышына алып келет, бирок, кийинчерээк, бул экономикада оң өзгөрүүлөр болуп, Кыргыз Республикасынын азык-түлүк коопсуздугун жарым-жартылай камсыз кылат.

Ошондой эле, КНСтин алынып салынышы бодо малды ташып келүүнүн жыштыгын жана көлөмүн көбөйтүүгө мүмкүндүк берет, жаңы жумуш орундарын түзүүдө (кошумча киреше салыгын алуу), пайдаланылып жаткан жер аянтын кеңейтүүдө, материалды жакшыртууда жана тоют базаларынын техникалык базасы, тоют жеткирүү боюнча буйруктардын көбөйүшү, чарбаларды жеке муктаждыктары үчүн борго байлап семиртүү, эт кайра иштетүү тармагы үчүн чийки заттын көбөйүшүнө шарт түзөт.

**3. Мүмкүн болгон социалдык, экономикалык, укуктук, укук коргоочулук, гендердик, экологиялык, коррупциялык кесепеттер болжолу**

Токтомдун долбоору мүмкүн болгон социалдык, экономикалык, укуктук, укук коргоочулук, гендердик, экологиялык, коррупциялык кесепеттерди алып келбейт.

**4. Коомдук талкуунун жыйынтыктары жөнүндө маалымат**

“Кыргыз Республикасынын ченемдик укуктук актылары жөнүндө” мыйзамынын 22 – беренесинин талаптарына ылайык, аталган токтомдун долбоору коомдук талкуулоо үчүн Кыргыз Республикасынын Минисрлер Кабинетинин расмий сайтына 2021-жылдын 7-июнунда жайгаштырылды. Коомдук ьалкуулоонун учурунда сын-пикирлер жана сунуштар келип түшкөн жок.

Кыргыз Республикасынын экономика жана финансы министрлигинен келип түшкөн сын-пикирлер жана сунуштар толугу менен кабыл алынды.

**5. Долбоордун мыйзамдарга дал келүү анализи**

Кыргыз Республикасынын мыйзамдарынын учурдагы ченемдерине анализ жүргүзүүнүн жыйынтыгы боюнча, сунушталган долбоордун ченемдери учурдагы ченемдик укуктук актыларга, ошондой эле белгиленген тартипте күчүнө кирген Кыргыз Республикасы катышуучу болгон эл аралык келишимдерге каршы келбейт.

6. **Каржылоонун зарылчылыгы жана булактары жөнүндө маалыма**т

Бул долбоорду кабыл алуу мамлекеттик бюджеттен кошумча финансылык каражаттарды талап кылбайт.

**7. Жөндөө таасирин талдоо жөнүндө маалымат**

Долбоор ишмердүүлүктү жөнгө салууга багытталбагандыктан жөндөө таасирин талдоо талап кылынбайт.

**Министр А.С.Джаныбеков**